Андреа Пирло

**Андреа Пирло** (, *1979 оны тавдугаар сарын 19-нд Флеро хотод төрсөн*) — Италийн хөлбөмбөгчин бөгөөд Ювентус болон Италийн шигшээн хагас хамгаалагч юм. Тэрээр дэлхийн шилдэг найруулан тоглогчын нэг бөгөөд үндсэн байрлалын цохилтуудыг гарамгай гүйцэтгэдэгээрээ нэн алдартай билээ.

## Клуб
16 настайдаа мэргэжлийн гэрээгээ байгуулж байсан Пирло 1998 онд Интер багт ирсэн байдаг. Хэдий энд өнгөрүүлсэн гурван жилд сэлгээний тоглогч байж Брешия, Режина гэсэн багуудад зээлээр тоглож ч ур чадвар, туршлагыг хуримтлуулсаар л байсан юм. Тухайн үед шинэ бүрэлдэхүүнийг бүрдүүлж лигтээ тэсрэлт хийхийг зорьж байсан Милан баг Пирлог онилж 2001 оны зургаадугаар сарын 30-нд 18 сая еврогоор солилцооны цонх яг хаагдахын өмнө эгнээндээ элсүүлсэн байдаг. Миланд ирээд маш хурдтайгаар багийнхантайгаа ойлголцон тоглолтын идэвхи, чармайлтыг гаргуун харуулж тоглосоор арван жилийг өнгөрүүлжээ. Улсын болон Европын бүх том тэмцээнүүдэд удаа дараалан түрүүлж 2006, 2007 онуудад дэлхийн чансааг аман хүзүүдэж байлаа. 2011 онд Миланаас өөрийн хүсэлтээр Ювентус 2014 оныг хүртэл тоглохоор үнэгүй наймаагаар иржээ. Шинэ багтайгаа Сери А-д хоёр ч удаа дараалан түрүүлж гурван ч цомын эзэн болоод авсан юм. Пирло довтолгооны бүсэд идэвхитэй тоглох болсоноор гоол оруулах нь өсч байсан ч түүний үндсэн гол үзүүлэлт бол дамжуулалтын хувь, бөмбөг таслалт зэргээр тодорхойлогдож байв. Европын шилдэг хагас хамгаалагч Хавигийн удаад Пирло бичигддэг. Мөн Италид хамгийн олон цом, түрүү авсан үзүүлэлтээрээ гуравдугаарт бичигдэж буй.

## Шигшээ баг
Пирло 2002 оны есдүгээр сард шигшээ баг дахь анхны гараагаа хийснээс хойш 100 давсан тоглолтонд оролцжээ. Олимп, Дэлхий, Европын тэмцээнүүдээс медаль хүртсэн тэрээр шигшээ багийнхаа түлхүүр тоглогч нь билээ.

## Амжилт
;Милан
* Италийн аварга (**2**): 2003/04, 2010/11
* Италийн цомын эзэн (**1**): 2002/03
* Италийн супер цом (**1**): 2004
* Аваргуудын лигийн түрүү (**2**): 2002/03, 2006/07
* Аваргуудын лигийн  дэд байр (**1**): 2004/05
* УЕФА супер цомын эзэн (**2**): 2003, 2007
* Клубүүдийн Дэлхийн аварга (**1**): 2007
* **Бүгд: 9 цом**

;Ювентус
* Италийн аварга (**2**): 2011/12, 2012/13
* Италийн цомын дэд байр (**1**): 2011/12
* Италийн супер цомын эзэн (**1**): 2012
* **Бүгд: 3 цом**

;Италийн шигшээ баг
* 21 хүртэлх насны Дэлхийн аварга: 2000
* 2004 оны Афины олимпын хүрэл медаль
* 2006 оны Дэлхийн аварга
* Европын дэд аварга: 2012

### Хувийн
;Милан
* ФИФА-гийн хүрэл бөмбөг (2006 оны ДАШТ-ий гурав дахь шилдэг тоглогч);
* Дэлхийн чансааны 2007 оны дэд байр (нэгдүгээрт Кака), 2006 оны гутгаар байр Зидан болон Роналдиньо нарын удаад).
* 2000 оны Европын залуучуудын АШТ: Оновчтой дамжуулалтаар тэргүүлэгч
* 2006 оны ДАШТ-ий бэлтгэдлийн багийн тоглогч
* Дэлхийн бэлгэдлийн шигшээ баг: 2006
* **Бүгд: 5 шагнал**

;Ювентус
* Италийн оны шилдэг хөлбөмбөгчин: 2012
* Евро 2012 тэмцээний тоглолтын баатар (**3**): Итали — Хорват, Итали — Англи, Итали — Герман
* Сери А-гийн бэлгэдлийн баг: 2012
* УЕФА-гийн бэлгэдлийн шигшээ багийн бүрэлдэхүүн: 2012
* Евро 2012 тэмцээний бэлгэдлийн баг

### Төрийн шагнал 
*  Италийн Бүгд Найрамдах Улсын Алдрын одон (Кавалер) (2004)
*  Италийн Бүгд Найрамдах Улсын Алдрын одон (Офицер) (2006)
*  Спортын үнэмлэхүй алдартны шагнал (2006)

## Эшлэл
## Холбоос
*
*Adam Digby, *Andrea Pirlo still as good as ever*, Sports Illustrated.com, 3 May 2012.
* Андреа Пирло 
* Профайл

Ангилал:1979 онд төрсөн
Ангилал:Италийн хөлбөмбөгчин
Ангилал:Италийн шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Ювентус багийн тоглогч
Ангилал:2000 оны зуны олимпод оролцогч
Ангилал:2004 оны хөлбөмбөгийн ЕАШТ-д оролцогч
Ангилал:2004 оны зуны олимпод оролцогч
Ангилал:2006 оны хөлбөмбөгийн ДАШТ-д оролцогч
Ангилал:2008 оны хөлбөмбөгийн ЕАШТ-д оролцогч
Ангилал:2009 оны Холбоодын цомд оролцогч
Ангилал:2010 оны хөлбөмбөгийн ДАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:2013 оны Холбоодын цомд оролцогч
Ангилал:2014 оны хөлбөмбөгийн ДАШТ-д оролцогч
Ангилал:Италичууд